કિશનદેવ નામથી ફકીર ચોંકી ઉઠયો. તેમને આશ્ચર્યમિશ્રિત ખુશી થઈ રહી હતી. તેમણે બાળકને પ્રેમથી પોતાની ગોદમાં ઉઠાવી લીધો અને ચૂમવા લાગ્યા. તેમના માતૃવત્ સ્નેહથી બધા અભિભૂત હતા. એટલામાં કેટલાંક બાળકો તેની માતાને અને મામાને બોલાવી લાવ્યાં હતા. તે પોતાના મામાના ઘરે રહેતો હતો. કિશનદેવની માતા અને મામા ફકીરનાં ચરણોમાં ૫ડી ગયા અને પ્રણામ કરવા લાગ્યા. અસહાય માના એકમાત્ર સહારાને પુનર્જીવન મળ્યું હતું અને તે ૫ણ ફકીર બાબાના હાથે. કિશનદેવ પોતાની માતા અને મામાની સાથે ઘેર જતો રહયો. ફકીર અને રામલાલ તે ખંડેર પાસે પાછા આવ્યા જયાંથી કિશનદેવને બચાવવા તેઓ દોડી ગયા હતા.